**মোহাম্মদ তকলিস আহমেদ** (জন্ম: ২ অক্টোবর ১৯৯৫; **তকলিস আহমেদ** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশী ক্লাব ঢাকা মোহামেডান এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় হিসেবে খেলে থাকেন।

২০১২–১৩ মৌসুমে, বাংলাদেশী ক্লাব বিজেএমসির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০১৫–১৬ মৌসুমে তিনি শেখ জামালে যোগদান করেছেন। শেখ জামালে ২ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছেন, যেখানে তিনি ২৭ ম্যাচে ৭টি গোল করেছেন। পরবর্তীকালে, তিনি শেখ রাসেল এবং স্পোর্টিং বেঙ্গল ইউনাইটেডের হয়ে খেলেছেন। ২০২১–২২ মৌসুমে, তিনি স্পোর্টিং বেঙ্গল ইউনাইটেড হতে বাংলাদেশী ক্লাব ঢাকা মোহামেডানে যোগদান করেছেন।

২০১৪ সালে, তকলিস বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি এরপূর্বে ২০১৩ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১২ ম্যাচে ২টি গোল করেছেন।

দলগতভাবে, তকলিস এপর্যন্ত ২টি শিরোপা জয়লাভ করেছেন, যার সবগুলো তিনি শেখ জামালের হয়ে জয়লাভ করেছেন।

প্রারম্ভিক জীবন
---------------

মোহাম্মদ তকলিস আহমেদ ১৯৯৫ সালের ২রা অক্টোবর তারিখে বাংলাদেশের সিলেটে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

তকলিস বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। বাংলাদেশের বয়সভিত্তিক দলের হয়ে তিনি প্রায় ১ বছরে ৬ ম্যাচে অংশগ্রহণ করে ১টি গোল জয়লাভ করেছেন। তিনি ২০১৪ সালের ১০ই সেপ্টেম্বর তারিখে এক প্রীতি ম্যাচে ভিয়েতনাম অনূর্ধ্ব-২৩ দলের বিরুদ্ধে বাংলাদেশের বয়সভিত্তিক দলের হয়ে প্রথমবারের মতো গোল করেছেন।

২০১৩ সালের ২রা মার্চ তারিখে, মাত্র ১৭ বছর ৫ মাস ১ দিন বয়সে, তকলিস ফিলিস্তিনের বিরুদ্ধে ২০১৪ এএফসি চ্যালেঞ্জ কাপ বাছাইপর্বের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮০তম মিনিটে আক্রমণভাগের খেলোয়াড় মিঠুন চৌধুরীর বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ১–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে তকলিস সর্বমোট ৬ ম্যাচে ২টি গোল করেছেন। জাতীয় দলের হয়ে অভিষেকের ৪ দিন পর, বাংলাদেশের জার্সি গায়ে প্রথম গোলটি করেন; ৬ই মার্চ তারিখে, উত্তর মারিয়ানা দ্বীপপুঞ্জের বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।

পরিসংখ্যান
----------

### আন্তর্জাতিক

*২৯ মার্চ ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাংলাদেশ | ২০১৩ | ৬ | ২ |
| ২০১৪ | ৩ | ০ |
| ২০১৫ | ৩ | ০ |
| সর্বমোট | ১২ | ২ |

### আন্তর্জাতিক গোল

অনূর্ধ্ব-২৩

| গোল | তারিখ | মাঠ | প্রতিপক্ষ | স্কোর | ফলাফল | প্রতিযোগিতা |
| --- | --- | --- | --- | --- | --- | --- |
| ১ | ১০ সেপ্টেম্বর ২০১৪ | ইনছন মুনহাক স্টেডিয়াম, ইনছন, দক্ষিণ কোরিয়া | ভিয়েতনাম ভিয়েতনাম অনূর্ধ্ব-২৩ | **২**–৩ | ২–৪ | প্রীতি ম্যাচ |

জাতীয়

| গোল | তারিখ | মাঠ | প্রতিপক্ষ | স্কোর | ফলাফল | প্রতিযোগিতা | সূত্র |
| --- | --- | --- | --- | --- | --- | --- | --- |
| ১ | ৪ মার্চ ২০১৩ | দশরথ রঙ্গশালা স্টেডিয়াম, কাঠমান্ডু, নেপাল |  উত্তর মারিয়ানা দ্বীপপুঞ্জ | **২**–০ | ৪–০ | ২০১৪ এএফসি চ্যালেঞ্জ কাপ বাছাইপর্ব |  |
| ২ | **৩**–০ |

তথ্যসূত্র
---------

1. ↑  "AFC CHALLENGE CUP 2014"। *এশিয়ান ফুটবল কনফেডারেশন* (ইংরেজি ভাষায়)। ২ মার্চ ২০১৩। সংগ্রহের তারিখ ২৯ মার্চ ২০২১।
2. 1 2  "BANGLADESH 4–0 NORTHERN MARIANA"। *এশিয়ান ফুটবল কনফেডারেশন* (ইংরেজি ভাষায়)। ৬ মার্চ ২০১৩। সংগ্রহের তারিখ ২৯ মার্চ ২০২১।
3. ↑  "Bangladesh v Northern Mariana Islands Videos & Highlights, Mar 06, 2013"। *গোল* (ইংরেজি ভাষায়)। ৬ মার্চ ২০১৩। সংগ্রহের তারিখ ২৯ মার্চ ২০২১।
4. ↑  "Bangladesh vs Northern Mariana Islands: Live score, updates and head-to-head results 03/06/2013"। *tribuna* (ইংরেজি ভাষায়)। ৬ মার্চ ২০১৩। সংগ্রহের তারিখ ২৯ মার্চ ২০২১।

বহিঃসংযোগ
---------

* সকারওয়েতে তকলিস আহমেদ (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে তকলিস আহমেদ (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে তকলিস আহমেদ (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে তকলিস আহমেদ (ইংরেজি) উইকিউপাত্তে এটি সম্পাদনা করুন

| * দে
* স
মোহামেডান স্পোর্টিং ক্লাব (ঢাকা)  – বর্তমান দল |
| --- |
| 
* ১ হাবিব
* ২ সজল
* ৩ রাজিব
* ৪ মিঠু
* ৫ দুয়ার্তে
* ৬ মেয়সাম
* ৭ ফেবলেস
* ৮ রাকিব
* ৯ বাপ্পি
* ১০ দিয়াবাত (অধি:)
* ১১ জাফর
* ১২ সাজ্জাদ
* ১৪ মানিক
* ১৫ আলমগীর
* ১৫ তকলিস
* ১৬ আরিফ
* ১৭ মুজাফফর
* ১৮ শাহরিয়ার
* ১৯ আবিদ
* ২০ মইন
* ২১ সানোয়ার
* ২২ সাকিব
* ২৩ নয়ন
* ২৪ আসিফ
* ২৫ ফাহিম
* ২৬ টিপু
* ২৭ বাল্লু
* ২৮ জাহিদ
* ৩০ সুজন
* ৩১ মিরাজ
* ৩৩ ফয়সাল
* ৩৫ শান্ত
* ৩৯ সুফিল
* ৪০ মাকসুদুর
* ম্যানেজার: মানিক

 |